Il-Facebook xtara l-WhatsApp – l-applikazzjoni biex wieħed jibgħat messaġġi bil-mobile – fi ftehim li jiswa mad-$19-il biljun fi flus kontanti u f’isħma. L-akkwist tal-WhatsApp huwa l-akbar wieħed sa llum li għamel il-Facebook. WhatsApp jużawh aktar minn 450 miljun ruħ fix-xahar u huwa popolari ħafna ma’ dawk li kemm jista’ jkun jevitaw li jħallsu għal kull messaġġ li jibagħtu. WhatsApp huwa popolari ħafna anke f’pajjiżna u huma mfittex minn dawk li jkunu jridu jevitaw milli jħallsu għal messaġġi li jibagħtu bil-mobile tagħhom. F’messaġġ fuq Facebook, Mark Zuckerberg, qal li kien eċċitat ħafna li kien qed iħabbar il-kisba tal-WhatsApp u li t-tim kollu tagħhom se jingħaqad ma’ Facebook . “Il-missjoni tagħna hija li nagħmlu lid-dinja aktar miftuħa u konnessa. Aħna nagħmlu dan billi nibnu servizzi li jgħinu lin-nies jaqsmu kwalunkwe tip ta ‘kontenut ma’ kull grupp ta ‘nies li jridu. WhatsApp se jgħinna nagħmlu dan billi jkompli jiżviluppa servizz li n-nies madwar id-dinja jħobbu jużaw fil-ħajja tagħhom ta’ kuljum . Il-WhatsApp huwa applikazzjoni li permezz tiegħu tista’ tibgħat messaġġi bil-mobile bl-aktar mod sempliċi, mgħaġġel u fuq kollox bl-aktar mod affidabbli. Aktar minn miljun ruħ jniżżlu l-WhatsApp kuljum u huwa ppjanat li jlaħħaq il-biljun ruħ. Illum il-ġurnata ħafna aktar nies jiddependu fuq WhatsApp biex jikkomunikaw mal-kuntatti tagħhom. Zuckerber qal li l-WhatsApp se jkompli jopera b’mod indipendenti minn Facebook. Qal li fi snin li ġejjin, se jkunu qegħdin jaħdmu qatigħ biex jgħinu l-WhatsApp jikber u jabad mad-dinja kollha